
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 305 

11 Ιουνίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και μείωση των ορίων Καταφυγίου 
άγριας ζωής στη περιοχή των Τοπικών Διαμερι¬ 
σμάτων Κλειδιού - Σκουληκαριάς «Γαβρόγου» και 
«Τσούμενου» του Δήμου Γεωργίου Καραϊσκάκη 

Νομού Άρτας, Περιφέρειας Ηπείρου. 1 

Επανακαθορισμός των ορίων αιγιαλού - παραλίας 
και δημιουργία ζώνης παραλίας, στη θέση «Μα- 
λακώντα» του Δήμου Ερέτριας, Ν. Εύβοιας. 2 


ΑΠΟΦΑΣΕΙ Σ 

Αριθμ. 2549 

Τροποποίηση και μείωση των ορίων Καταφυγίου άγρι¬ 
ας ζωής στη περιοχή των Τοπικών Διαμερισμάτων 
Κλειδιού - Σκουληκαριάς «Γαβρόγου» και «Τσούμε¬ 
νου» του Δήμου Γεωργίου Καραϊσκάκη Νομού Άρ¬ 
τας, Περιφέρειας Ηπείρου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α. Του Ν.Δ. 86/69 «Περί Δασικού Κώδικος». 
β. Του Ν.Δ. 996/71 «Περί αντικαταστάσεως και συμπλη- 
ρώσεως διατάξεων τινών του Νομοθετικού Διατάγματος 
86/69 «Περί Δασικού Κώδικος» κ.λπ.». 

γ. Του Ν. 177/75 «Περί αντικαταστάσεως και συμπληρώσεως 
διατάξεων τινών του Νομοθετικού Διατάγματος 86/69». 

δ. Του Ν. 2218/94 (Φ.Ε.Κ. 90/94 τ.Α') «Ίδρυση Νομαρχι¬ 
ακής Αυτοδιοίκησης, τροποποίηση διατάξεων για την 
πρωτοβάθμια αυτοδιοίκηση κ.λπ.» όπως αυτές συμπλη¬ 
ρώθηκαν με τις διατάξεις του Ν. 2240/94 (Φ.Ε.Κ. 153/94 
τ.Α') «Συμπλήρωση διατάξεων για την Νομαρχιακή Αυ¬ 
τοδιοίκηση κ.λπ.» 

ε. Του Ν. 2503/97 (Φ.Ε.Κ. 107/97 τ.Α') «Διοίκηση, Οργά¬ 
νωση, Στελέχωση της Περιφέρειας κ.λπ. και της υπ’ αριθ. 
7622/1484/29-1-08 απόφαση της Περιφέρειας Ηπείρου. 
Σχετικά περί μεταβίβασης αρμοδιοτήτων κ.λπ. (ΦΕΚ 
269/Β/22-02-2008)». 

στ. Του Ν. 2637/98 «Σύσταση οργανισμού Πιστοποίησης 
κ.λπ.» (Φ.Ε.Κ. 200/98 τ.Α'), με το οποίο τροποποιήθηκαν 
τα άρθρα 3 και 4 του Ν. 177/75 (Φ.Ε.Κ. 205/75 τ.Α'). 


2. Την υπ’ αριθ. 414985/29-11-85 (Φ.Ε.Κ. 757/18-12-1985 
τ.Β') κοινή απόφαση των: Υφυπουργού Εθνικής Οικο¬ 
νομίας και Αναπληρωτή Υπουργού Γεωργίας «Μέτρα 
διαχείρισης της άγριας πτηνοπανίδας», όπως αυτή τρο¬ 
ποποιήθηκε με τις υπ’ αριθ. 366599/16-12-1996 (Φ.Ε.Κ. 
1188/31-12-96 τ.Β’) και 294283/23-12-1997 (Φ.Ε.Κ.68/4-2-98 
τ.Β'), κοινές αποφάσεις των Υπουργών Εθνικής Οικονο¬ 
μίας και Γεωργίας. 

3. Την υπ’ αριθ. 89880/1506/31-3-2000 εγκύκλιο του 
Γενικού Διευθυντή Δασών και Φ.Π. «Περί καταφυγίων 
άγριας Ζωής...». 

4. Τις διατάξεις της Κ.Υ.Α. «Καθορισμός μέτρων και 
διαδικασιών για τη διατήρηση των φυσικών οικοτύπων» 
(Φ.Ε.Κ. 1289/28-2-98) και με την οποία ενσωματώθηκε στο 
Εθνικό Δίκαιο η οδηγία 92/43/Ε.Ο.Κ. «για τη διατήρηση 
των φυσικών οικοτόπων καθώς και της άγριας χλωρίδας 
και πανίδας» και η οδηγία 97/62 Ε.Κ. του Συμβουλίου 
της 27-10-97 για την τεχνική και επιστημονική αναπρο¬ 
σαρμογή της οδηγίας «92 / 43 / Ε.Ο.Κ. για τη διατήρηση 
των φυσικών οικοτόπων καθώς και της άγριας πανίδας 
και χλωρίδας». 

5. Τις διατάξεις της Διεθνούς Σύμβασης της Βέρνης, 
όπως κυρώθηκε με τον Ν. 1335/83 «Κύρωση Διεθνούς 
Σύμβασης για τη διατήρηση της άγριας ζωής και του 
φυσικού περιβάλλοντος της Ευρώπης» (Φ.Ε.Κ. 32/Α’/ 

14- 3-1983). 

6. Τις διατάξεις της Σύμβασης για την βιολογική ποι¬ 
κιλότητα, όπως κυρώθηκε με τον Ν. 2204/1994, «Κύρω¬ 
ση της Σύμβασης για τη βιολογική ποικιλότητα» και 
ιδίως τις διατάξεις του άρθρου 8 αυτής (Φ.Ε.Κ. 69/Α’/ 

15- 4-1994). 

7. Τις διατάξεις της Διεθνούς Σύμβασης της Βόννης 
όπως κυρώθηκε με τον Ν. 2719/99 «Κύρωση διεθνούς 
Σύμβασης για τη διατήρηση των αποδημητικών της 
άγριας πανίδας» (Φ.Ε.Κ. 106/Α'/26-05-1999). 

8. Το Π.Δ. 67/1981 (Φ.Ε.Κ. 23/Α'/30-1-1981) «περί προ¬ 
στασίας αυτοφυούς χλωρίδας και άγριας πανίδας και 
καθορισμού διαδικασίας συντονισμού και ελέγχου της 
έρευνας επί αυτών», όπως διορθώθηκε στο ΦΕΚ 43/Α'/ 
18-2-1981. 

9. Την υπ’ αριθ. 2384/25-5-2005 απόφαση του Γενικού 
Γραμματέα Περιφέρειας Ηπείρου η οποία αφορά την 
ίδρυση καταφυγίου άγριας ζωής στην περιοχή «Γαβρό¬ 
γου» και «Τσούμενου», εμβαδού 11.056,60 στρ. και που 
δημοσιεύθηκε στο Φ.Ε.Κ. 1196/Β'/30.8.2005. 

10. Την υπ’ αριθ. 2179/4-5-2010 ΕΚΘΕΣΗ - ΕΙΣΗΓΗΣΗ 
του Δασολόγου Βασιλείου Κορμέντζα, με την τελική 
πρόταση για την ανάγκη τροποποίησης και μείωσης 
των ορίων του Καταφυγίου άγριας ζωής περιοχής Κλει¬ 
διού - Σκουληκαριάς «Γαβρόγου», περιφέρειας Δήμου 
Γεωργίου Καραϊσκάκη, Νομού Άρτας, για τους λόγους 
που αναλυτικά αναφέρονται σ’ αυτήν την οποία και 
αποδεχόμεθα. 

11. Το με αριθ. 28/4-5-2010 έγγραφο του Κυνηγετικού 
Συλλόγου Άρτας, με το οποίο μας κοινοποίησε, την υπ’ 
αριθ. 4/3-5-2010 απόφαση του Διοικητικού του Συμβου¬ 
λίου, που αναφέρεται σε απελευθέρωση τμήματος του 
Καταφυγίου Άγριας Ζωής στη περιοχή των Τοπικών 
Διαμερισμάτων Κλειδιού - Σκουληκαριάς «Γαβρόγου» 
και «Τ σούμενου» του Δήμου Γ εωργίου Καραϊσκάκη Νο¬ 
μού Άρτας. 

12. Τις αιτήσεις-αναφορές των κατοίκων των Τ.Δ. Πέ¬ 
τρας (Χελώνας) - Σκουληκαριάς περιφέρειας του Δήμου 
Γ εωργίου Καραϊσκάκη σχετικά με τις ζημιές που προ- 
καλούν τα άγρια ζώα (αγριόχοιροι) σε καλλιεργούμενες 
γεωργικές εκτάσεις, αποφασίζουμε: 

1. Εγκρίνουμε την τροποποίηση και μείωση ορίων, (της 
απόφασης όπως αυτή περιγράφεται στο υπ’ αριθ. (9) 
ανωτέρω σχετικό), του καταφυγίου άγριας ζωής στη 
περιοχή των Τοπικών Διαμ/των Κλειδιού - Σκουληκα- 
ριάς «Γαβρόγου» και «Τσούμενου» του Δήμου Γεωργί¬ 
ου Καραϊσκάκη Νομού Άρτας, Περιφέρειας Ηπείρου» 
από συνολική έκταση εμβαδού 11.056,60 στρεμμάτων 
σε 8.583,00 στρεμμάτων, το οποίο είναι απαραίτητο 
για την καλύτερη προστασία των θηραμάτων,των εν¬ 
διαιτημάτων και της χλωρίδας της περιοχής καθώς και 
στην αποτροπή ζημιών που γίνονται από άγρια ζώα σε 
καλλιεργούμενες γεωργικές εκτάσεις της περιοχής που 
περικόπτεται. Με την τροποποίηση και μετακίνηση των 
ορίων, εξασφαλίζονται απόλυτες συνθήκες αστυνόμευ¬ 
σης και επιτήρησης, επί του συνόλου του καταφυγίου, 
από το μείζον πρόβλημα της λαθροθηρίας, που υφίστα- 
ται και αφετέρου της εντάξεως στο βιότοπο του, των 
νέων και αναγκαίων ενδιαιτημάτων του, που ικανοποιούν 
τον λόγο για τον οποίο υφίσταται ως Κ.Α.Ζ. δηλαδή, 
την εύρεση τροφής, την κάλυψη, την φωλεοποίηση των 
ειδών της ενδημικής πανίδας. 

Η έκταση του καταφυγίου άγριας ζωής, όπως αυτή 
διαμορφώνεται πλέον στο θεωρημένο από τη Δ/νση 
Δασών Άρτας χάρτη με κλίμακα 1: 50.000, που επισυνά¬ 
πτεται στην παρούσα έχει εμβαδόν 8.583,00 στρέμματα 
και ορίζεται ως εξής: 

ΑΝΑΤΟΑΙΚΑ: Από το σημείο συμβολής του ρέματος 
«Ιτιές» και τον Επαρχιακό δρόμο Σκουληκαριάς - Άρτας 
ακολουθεί τούτο καθ’ όλη του τη διαδρομή με κατεύ¬ 
θυνση βορειοδυτική - δυτική μέχρι τα τελευταία σπίτια 
του οικισμού «Γιαννιώτη» και από εκεί με κατεύθυνση 
βόρεια ακολουθεί την κοίτη ανωνύμου ρέματος αφήνο¬ 
ντας εκτός αυτού, το Μοναστήρι της Παναγιάς, ενώνεται 
στη συνέχεια με την κεντρική χειμαρρική κοίτη του 
ρέματος «Ματαράγκα». 

ΒΟΡΕΙΑ: Από το σημείο αυτό της κοίτης του ρέματος 
«Ματαράγκα» ακολουθεί τούτο καθ’ όλη του τη διαδρο¬ 
μή με κατεύθυνση νοτιοδυτική - δυτική μέ χρι τη θέση 
«Γ εράνιβρο». 

ΔΥΤΙΚΑ: Από τη θέση «Γεράνιβρο» και με κατεύθυνση 
νοτιοδυτική ακολουθώντας πάντα την κεντρική κοίτη 
του χειμάρρου «Ματαράγκα» φθάνει στο σημείο πού 


σμίγουν τα δύο ρέματα «Ματαράγκα» και «Ρείκια» στο 
κεντρικό ρέμα της Σκουληκαριάς. 

ΝΟΤΙΑ: Στη συνέχεια από το σημείο του κεντρικού ρέ¬ 
ματος της Σκουληκαριάς ακολουθεί την κεντρική κοίτη 
του ρέματος «Ρείκια» με κατεύθυνση νοτιοανατολική - 
ανατολική μέχρι τη συμβολή του με το ρέμα «Μετερίζια» 
και από εκεί καταλήγει σε υπάρχοντα δασικό δρόμο 
τον οποίο ακολουθεί καθ’ όλη τη διαδρομή του από το 
πρανές των επιχωμάτων του, μέχρι την ένωση του με 
τον επαρχιακό δρόμο Σκουληκαριάς - Άρτας στη θέση 
«Αλωνάκι» τον οποίο ακολουθεί από το πρανές των εκ- 
χωμάτων του, μέχρι το σημείο από του οποίου άρχισε. 

2. Εντός του καταφυγίου άγριας ζωής απαγορεύεται 
η Θήρα παντός θηράματος και κάθε είδους άγριας πα¬ 
νίδας, η σύλληψη κάθε είδους της άγριας πανίδας για 
μη ερευνητικούς σκοπούς, η καταστροφή κάθε είδους 
ζώνης με φυσική βλάστηση, η καταστροφή των ζωντα¬ 
νών φυτοφρακτών, η αμμοληψία, η αποστράγγιση και 
αποξήρανση ελωδών εκτάσεων, η ρύπανση των υδα¬ 
τικών πόρων και η ένταξη έκτασης καταφυγίου άγρι¬ 
ας ζωής σε πολεοδομικό ή ρυμοτομικό σχεδίασμά. Η 
εκτέλεση έργων ή εργασιών και ιδίως, αλιευτικά έργα, 
έργα αναδασμού, τουριστικές και βιομηχανικές εγκατα¬ 
στάσεις, κατασκηνώσεις, λατομεία, μεταλλεία και δρό¬ 
μοι εκτελούνται αφού προηγουμένως έχει υποβληθεί 
μελέτη περιβαλλοντικών επιπτώσεων τύπου Α' και έχει 
χορηγηθεί έγκριση περιβαλλοντικών όρων. Κατ’ εξαίρε¬ 
ση επιτρέπεται η σύλληψη ειδών της άγριας πανίδας 
και η μεταφορά τους προς εμπλουτισμό άλλων κατάλ¬ 
ληλων περιοχών μόνον από τη Δασική Υπηρεσία. Με 
απόφαση μας, που θα δημοσιευθεί στη Εφημερίδα της 
Κυβερνήσεως, μπορεί να απαγορευτεί ή να τεθούν οι 
όροι ή περιορισμοί στην άσκηση της αλιείας, γεωργίας, 
βοσκής, υλοτομίας, χρήσης των φυτοπροστατευτικών 
προϊόντων και της συλλογής και κοπής αρωματικών, βα¬ 
φικών, αρτυματικών, μελισσοκομικών και ανθοκομικών - 
διακοσμητικών φυτών για εμπορικούς σκοπούς. 

6. Η τήρηση της παρούσης ανατίθεται στα όργανα 
της Δασικής Υπηρεσίας, της Ελληνικής Αστυνομίας, 
της Αγροφυλακής, τους Δημοτικούς και Κοινοτικούς 
Υπαλλήλους (άρθρο 289 παρ. 1 του Ν.Δ. 86/69) και τις 
Κυνηγετικές Οργανώσεις, οι δε παραβάτες τιμωρούνται 
με τις ποινές που προβλέπονται από τις διατάξεις της 
Δασικής Νομοθεσίας (παρ. 9 και 18 του άρθρου 287 
Ν.Δ. 86/69 και της αριθ. 414985/29-11-85 (Φ.Ε.Κ. 757/ 
18-12-85 τ.Β’) κοινής απόφασης των Υφυπουργού Εθνι¬ 
κής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πανίδας», όπως αυτή 
τροποποιήθηκε και ισχύει μέχρι σήμερα. 

7. Από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Η ισχύς της παρούσας άρχεται από της δημοσιεύσεώς 
της στην Εφημερίδα της Κυβερνήσεως και η υπ’ αριθ. 
2384/25-05-2005 απόφαση του Γενικού Γραμματέα Πε¬ 
ριφέρειας Ηπείρου παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 25 Μάίου 2010 
Η Γ ενική Γ ραμματέας Περιφέρειας 
ΔΗΜΗΤΡΑ ΓΕΩΡΓΑΚΟΠΟΥΛΟΥ - ΜΠΑΣΤΑ 

ΑΠΟΣΠΑΣΜΑ ΧΑΡΤΟΥ 
ΟΡΙΩΝ ΤΡΟΠΟΠΟΙΟΥΜΕΝΟΥ 
ΚΑΤΑΦΥΓΙΟΥ ΑΓΡΙΑΣ ΖΩΗΣ 
ΠΕΡΙΟΧΗΣ ΚΛΕΙΔΙΟΥ - ΣΚΟΥΛΗΚΑΡΙΑΣ 
( ΓΑΒΡΟΓΟΥ ΚΑΙ ΤΣΟΥΜΕΝΟΥ ) 
ΝΟΜΟΥ ΑΡΤΑΣ 

ΚΛΙΜΑΚΑ 1: 50000 


Αρτα 25 - 05 - 2010 

ΘΕΩΡΗΘΗΚΕ 

Ο ΠΡΟΪΣΤΑΜΕΝΟΣ ΤΗΣ Δ/ΝΣΗΣ 

Δ. ΤΣΙΩΡΗΣ 
Δασολόγος 


Α *°«· Υπόμνημα 

| β γ — Όρια καταφυγίου 

|[ 01 - : Δρόμοι Δασικοί 

ΜΕ Α ΒΑΘΜΟ - : Όρια Νομών 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους οτο σχεδιάγραμμα, 
έγινε σμίκρυνση, κατά ποσοστό 79 % 

Αριθμ. 34257/1622/Φ.αιγ. -παρ./Ε-104 (2) 

Επανακαθορισμός των ορίων αιγιαλού - παραλίας και 
δημιουργία ζώνης παραλίας, στη θέση «Μαλακώντα» 
του Δήμου Ερέτριας, Ν. Εύβοιας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285 τ.Α'/19-12-01) 
«περί αιγιαλού, παραλίας και άλλες διατάξεις». 

2. Τις διατάξεις του Ν.Δ. 439/70 «Περί συμπληρώσεως 
των διατάξεων του αιγιαλού». 

3. Τις διατάξεις του Ν. 3200/55 «περί διοικητικής απο- 
κεντρώσεως», όπως αυτές τροποποιήθηκαν και ισχύουν 
σήμερα με τα Ν.Δ. 532/70, Β.Δ. 704/70, Β.Δ. 705/70, Β.Δ. 192/ 
72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

4. Τις διατάξεις της παρ. 21 του άρθρου 46 του Ν. 3220/ 
2004 (ΦΕΚ 15 τ.Α'/28-01-2004), «μέτρα αναπτυξιακής και 
κοινωνικής πολιτικής - αντικειμενοποίηση του φορολο¬ 
γικού ελέγχου και άλλες διατάξεις» δυνάμει των οποίων 
από 10-04-2004, αρμοδιότητες του Υπουργού Οικονο¬ 
μίας και Οικονομικών, οι οποίες ανήκαν ή είχαν μεταβι¬ 
βαστεί στους Νομάρχες μέχρι την έναρξη λειτουργίας 
των Νομαρχιακών Αυτοδιοικήσεων και αφορούν θέματα 
του Υπουργείου Οικονομίας και Οικονομικών, που εξαι¬ 
ρέθηκαν από την κατάργηση με τις διατάξεις της παρ. 

2 του άρθρου 39 του Ν. 2218/1994, περιέρχονται στους 
Γενικούς Γραμματείς Περιφερειών. 

5. Την αριθμ. 1063649/790/Α0006/03-08-04 απόφαση 
του Υπουργού Οικονομίας και Οικονομικών «περί κατα¬ 
γραφής και διοικητικής κωδικοποίησης των αρμοδιοτή¬ 
των σε θέματα Υπηρεσιών του Υπουργείου Οικονομί¬ 
ας και Οικονομικών, που περιέρχονται στους Γ ενικούς 
Γ ραμματείς Περιφερειών κατά τις διατάξεις της παρ. 
21 του άρθρου 46 του Ν. 3220/2004». 

6. Την αριθμ. πρωτ. 97407/7096/02-10-2009 απόφαση 
του Γ ενικού Γ ραμματέα Περιφέρειας Στερεός Ελλάδας, 
με την οποία ορίζεται ότι η ΔΔΕ/ΠΣΕ θα εισηγείται την 
επικύρωση των ορίων αιγιαλού και παραλίας. 

7. Το από Ιανουάριο 2009, με κλίμακα 1:500, τοπογρα- 
φικό - κτηματολογικό - υψομετρικό διάγραμμα, το οποίο 
συντάχθηκε από τον Διπλωματούχο Πολιτικό Μηχανικό 
Χρήστο Ραγιά, σε έξι (6) πινακίδες, που ελέγχθηκαν 
για την ακρίβεια της αποτύπωσης, την 18-03-2009, από 
την Ελευθερία Γραμματικού, Μηχανικό Τοπογραφίας 
ΤΕ/Γ, υπάλληλο της Κτηματικής Υπηρεσίας Ν. Εύβοιας 
και θεωρήθηκαν την ίδια ημερομηνία από την Αθηνά 
Μπούρικα, Τοπογράφο Μηχανικό ΠΕ/Α, υπάλληλο της 
ίδιας Υπηρεσίας, όπως ορίζουν οι διατάξεις του άρθρου 
4, της παρ. 2, του Ν. 2971/01 και συνοδεύει την Έκθεση 
της προαναφερόμενης Επιτροπής. 

8. Την από 18-06-2009 έκθεση της κατά το άρθρο 

3 του Ν. 2971/01 αρμόδιας Επιτροπής καθορισμού των 
ορίων αιγιαλού - παραλίας και δημιουργία ζώνης πα¬ 
ραλίας, στη θέση «Μαλακώντα», του Δήμου Ερέτριας, 
Ν. Εύβοιας, με επισπεύδοντες τους Όμηρο και Εκτωρία 
Πλουμίδη, Αθανάσιο και Χρήστο Παπασπυρίδη και Σάβ¬ 
βα Κουρούκλη. 

9. Τη σύμφωνη γνώμη του Γενικού Επιτελείου Ναυ¬ 
τικού, για τα προτεινόμενα από την Επιτροπή όρια 
αιγιαλού και παραλίας που διατυπώθηκε στο αριθμ. 
Φ.544.5/230/10/Σ.6115/23-03-2010 έγγραφό του. 


10. Το αριθμ. πρωτ. Φ. 121/649/28-04-2010 έγγραφο της 
Κτηματικής Υπηρεσίας Ν. Εύβοιας, με το οποίο ζητείται 
η έκδοση της απόφασης, αποφασίζει: 

1. Επικυρώνει την από 18-06-2009 έκθεση της κατά το 
άρθρο 3 του Ν. 2971/01 αρμόδιας Επιτροπής καθορισμού 
των ορίων του αιγιαλού - παραλίας, που καθόρισε τα 
όρια αιγιαλού - παραλίας και δημιουργία ζώνης πα¬ 
ραλίας, στη θέση «Μαλακώντα», του Δήμου Ερέτριας, 
Ν. Εύβοιας, καθώς και το από Ιανουάριο 2009, με κλίμακα 
1:500, τοπογραφικό - κτηματολογικό - υψομετρικό διά¬ 
γραμμα, το οποίο συντάχθηκε από τον Διπλωματούχο 
Πολιτικό Μηχανικό Χρήστο Ραγιά, σε έξι (6) πινακίδες, 
που ελέγχθηκαν για την ακρίβεια της αποτύπωσης, την 
18-03-2009, από την Ελευθερία Γραμματικού, Μηχανικό 
Τοπογραφίας ΤΕ/Γ, υπάλληλο της Κτηματικής Υπηρεσί¬ 
ας Ν. Εύβοιας και θεωρήθηκαν την ίδια ημερομηνία από 
την Αθηνά Μπούρικα, Τοπογράφο Μηχανικό ΠΕ/Α, υπάλ¬ 
ληλο της ίδιας Υπηρεσίας, όπως ορίζουν οι διατάξεις 
του άρθρου 4, της παρ. 2, του Ν. 2971/01 και συνοδεύει 
την Έκθεση της προαναφερόμενης Επιτροπής. 

2. Στο παραπάνω τοπογραφικό - κτηματολογικό - 
υψομετρικό διάγραμμα καθορίσθηκαν από την αρμόδια 
Επιτροπή: 

α) η οριογραμμή του αιγιαλού με κόκκινη συνεχή 
πολυγωνική γραμμή με στοιχεία 1, 2, 3,..., 31, 32, της 
οποίας οι κορυφές εξασφαλίζονται με συντεταγμένες 
εξαρτημένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (Ε.Γ.Σ.Α. ’87). 

β) η οριογραμμή της παραλίας με κίτρινη συνεχή 
πολυγωνική γραμμή με στοιχεία Τ, 2', 3',...,31', 32', της 
οποίας οι κορυφές εξασφαλίζονται με συντεταγμένες 
εξαρτημένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (Ε.Γ.Σ.Α. ’87). Η οριογραμμή 
της παραλίας καθορίζεται κατά τρόπο που να απέχει 
παντού σταθερή απόσταση δεκαπέντε (15,00) μέτρων 
από την οριογραμμή του αιγιαλού για να εξυπηρετηθούν 
οι σκοποί της παρ. 2, του άρθρου 1 και της παρ. 3, του 
άρθρου 2 του Ν. 2971/01. 

γ) Αποφαίνεται ότι δεν υπάρχει παλαιός αιγιαλός. 

3. Υπάρχουν στη ζώνη παραλίας κατασκευές (περι¬ 
φράξεις, κλίμακες, βοηθητικά κτίσματα, τμήμα πισίνας, 
διαμορφώσεις κ.λπ.), που δεν εξαιρούνται. 

4. Την ακύρωση της αριθμ. 6444/22-04-1980 (ΦΕΚ 303 
τ,Δ7ΐ5-05-1980) απόφασης Νομάρχη Εύβοιας και της 
αριθμ. 15286/22-09-1980 διορθωτική αυτής, με την οποία 
επικυρώθηκε η από 15-02-1980 Έκθεση της αρμόδιας 
Επιτροπής και το από Απρίλιο 1979 Τοπογραφικό Δι¬ 
άγραμμα, περί καθορισμού για πρώτη φορά της ορι- 
ογραμμής χειμέριου κύματος στη θέση Μαλακώντα 
Ερέτριας, επί ιδιοκτησίας Χρ. Παπασπυρίδη και Σάββα 
Κουρούκλη, το οποίο με την παρούσα επανακαθορίζεται 
με την οριογραμμή αιγιαλού με στοιχεία 1 έως 22. 

5. Την εν μέρει ακύρωση της αριθμ. 15543/05-10-1979 
(ΦΕΚ 656 τ.Δ'/17-11-1979) απόφασης Νομάρχη Εύβοιας 
και της αριθμ. 3369/20-03-1980 (ΦΕΚ 233 τ.Δ’/17-04-1980) 
διορθωτική αυτής, με την οποία επικυρώθηκε η από 
25-08-1979Έκθεση της αρμόδιας Επιτροπής και το από 
Μάρτιο 1979 Τοπογραφικό Διάγραμμα, περί καθορισμού 
για πρώτη φορά της οριογραμμής χειμερίου κύματος 
στη θέση Μαλακώντα Ερέτριας επί ιδιοκτησίας Καββα- 
θά - Μενεξελή και μόνο ως προς το τμήμα 1 έως 8 της 

οριογραμμής του χειμέριου κύματος που επικυρώθηκε 
με αυτήν, το οποίο με την παρούσα επανακαθορίζεται 
με την οριογραμμή αιγιαλού με στοιχεία 22 έως 32. 

Η ισχύς της παρούσας αρχίζει με την δημοσίευση στο 
Φύλλο Εφημερίδας της Κυβερνήσεως. 

Η απόφαση αυτή μαζί με την έκθεση και τα διαγράμματα 
που προαναφέραμε, να δημοσιευθούν στην Εφημερίδα 
της Κυβερνήσεως. 

Λαμία, 27 Μαΐου 2010 

Η Γενική Γραμματέας Περιφέρειας 
ΑΙΚΑΤΕΡΙΝΗ ΔΙΑΜΑΝΤΟΠΟΥΛΟΥ 

ΕΚΘΕΣΗ 

Επιτροπής καθορισμού ορίων αιγιαλού - παραλίας και 
παλαιού αιγιαλού (13ο πρακτικό της συνεδρίασης 
της 19/6/2009). 

Στη Χαλκίδα σήμερα 18-6-2009, ημέρα Πέμπτη, 

Η Επιτροπή καθορισμού ορίων αιγιαλού-παραλίας- 
παλαιού αιγιαλού, η σύνθεση της οποίας καθορίστηκε 
βάσει των διατάξεων του άρθρου 3 του Ν. 2971/2001 
«περί αιγιαλού-παραλίας και άλλες διατάξεις» και συ¬ 
γκροτήθηκε με την αριθμ. 54261/9587/25-7-08 απόφαση 
του Γ ενικού Γ ραμματέα Περιφέρειας Στερεός Ελλάδας, 
αποτελούμενη από τους: 

1. Λιάσκο Ιωάννη, ΠΕ/Α εφοριακών, Προϊστάμενο Κτη¬ 
ματικής Υπηρεσίας Ν. Εύβοιας, σαν Πρόεδρο. 

2. Μπούρικα Αθηνά, τοπογράφο μηχανικό ΠΕ/Α, υπάλ¬ 
ληλο της Κτηματικής Υπηρεσίας Ν. Εύβοιας, σαν μέ¬ 
λος. 

3. Στούπα Δημήτριο, αντιπλοίαρχο Λ.Σ., νόμιμο ανα¬ 
πληρωτή του Λιμενάρχη του Κ.Λ/Χ Χαλκίδας, σαν ανα¬ 
πληρωματικό μέλος (κωλυομένου του τακτικού μέλους 
Χρήστου Ζαφειριού). 

4. Κεράτσα Κων/νο, αρχιτέκτονα μηχανικό ΠΕ/Α, νό¬ 
μιμο αναπληρωτή του Δ/ντή Δ/νσης Χ.Ο. Νομ. Αυτ/σης 
Εύβοιας, σαν αναπληρωματικό μέλος (κωλυομένου του 
τακτικού μέλους Χαράλαμπου Σκούντζου). 

5. Δ/ντή ΠΕΧΩ Στ. Ελλάδας ή νόμιμο αναπλ/τή (αν 
και προσκλήθηκε νόμιμα κατά την αυτοψία δεν προ- 
σήλθε). 

Παρουσία και της γραμματέως της Επιτροπής Πουρνή 
Παναγιώτας, ΠΕ/Β κτηματικού-εφοριακού, υπαλλήλου 
της Κτηματικής Υπηρεσίας Ν. Εύβοιας. 

Συνήλθε στα γραφεία της Κτηματικής Υπηρεσίας Μ. 
Εύβοιας μετά από την αριθμ. Φ.93/οικ.22/16-06-2009 πρό¬ 
σκληση του Προέδρου της, για να γνωμοδοτήσει επί της 
υπόθεσης επανακαθορισμού των οριογραμμών αιγια- 
λού-παραλίας στη θέση Μαλακώντα, Δήμου Ερέτριας, 
Ν. Εύβοιας, με ενδιαφερομένους τους Ο. & Ε. Πλουμίδη, 
Α & X. Παπασπυρίδη και Σ. Κουρούκλη. 

Αφού διαπιστώθηκε απαρτία κατά τις διατάξεις του 
άρθρου 14 του Ν. 2690/99, ο Πρόεδρος κηρύσσει την 
έναρξη της συνεδρίασης: 

Η Επιτροπή αφού έλαβε υπόψη: 

1. Την από 20-01-2009 αίτηση των Ο. & Ε. Πλουμίδη, 
Α. & X. Παπασπυρίδη και Σ. Κουρούκλη, με την οποία 
υποβάλλεται τοπογραφικό διάγραμμα και ζητείται ο 
επανακαθορισμός των ορίων παραλίας, στην πιο πάνω 
περιοχή. 


2. Το από Ιανουάριο 2009 τοπογραφικό διάγραμμα, του 
πολιτικού μηχανικού Χρήστου Μ. Ραγιά, με κλίμακα 1:500, 
σε έξι (6) πινακίδες, που ελέγχθηκαν για την ακρίβεια 
της αποτύπωσης την 18-03-2009 από την Ελευθερία 
Γραμματικού, μηχανικό τοπογραφίας ΤΕ/Γ, υπάλληλο 
της Κτηματικής Υπηρεσίας Ν. Εύβοιας και θεωρήθη¬ 
καν την ίδια ημερομηνία από την Αθηνά Μπούρικα, 
τοπ/φο μηχανικό ΠΕ/Α, υπάλληλο της ίδιας Υπηρεσίας, 
όπως ορίζουν οι διατάξεις του άρθρου 4 παρ. 2 του Ν. 
2971/01. 

3. Τις διατάξεις του Ν. 2971/01 (ΦΕΚ 285τ.Α7ΐ9-12-01) 
«περίαιγιαλού-παραλίας», καθώς και της αριθμ.1089532πε/ 
8205πε/Β0010/20-04-05 κ.υ.α. Υπουργών Οικονομίας & 
Οικονομικών και ΠΕΧΩΔΕ «περί στοιχείων καθορισμού 
αιγιαλού και παραλίας». 

4. Την αριθμ. 6444/22-04-1980 (ΦΕΚ 303 τ.Δ’/15-05-1980) 
απόφαση Νομάρχη Εύβοιας και την αριθμ. 15286/ 
22-09-1980 διορθωτική αυτής, με την οποία επικυρώθηκε 
η από 15-02-1980 Έκθεση της αρμόδιας Επιτροπής και 
το από Απρίλιο 1979 τοπογραφικό διάγραμμα, περί κα¬ 
θορισμού για πρώτη φορά της οριογραμμής χειμερίου 
κύματος στη θέση Μαλακώντα, Ερέτριας επί ιδιοκτησίας 
Χρ. Παπασπυρίδη και Σάββα Κουρούκλη. 

5. Την αριθμ. Π.7553/618/13-11-1980 (ΦΕΚ 32 τ.Δ’/ 
27-01-1981) απόφαση Υπ. Οικονομικών, περί έγκρισης 
δημιουργίας ζώνης παραλίας στην ως άνω θέση. 

6. Την αριθμ. 15543/05-10-1979 (ΦΕΚ 656 τ.Δ’/17-11-1979) 
απόφαση Νομάρχη Εύβοιας και την αριθμ. 3369/ 
20-03-1980 (ΦΕΚ 233τ.Δ’/17-04-1980) διορθωτική αυτής, 
με την οποία επικυρώθηκε η από 25-08-1979Έκθεση της 
αρμόδιας Επιτροπής και το από Μάρτιο 1979 τοπογρα- 
φικό διάγραμμα, περί καθορισμού για πρώτη φορά της 
οριογραμμής χειμερίου κύματος στη θέση Μαλακώντα, 
Ερέτριας επί ιδιοκτησίας Καβαθό-Μενεξελή. 

7. Την αριθμ. Π. 4851/413/03-11-1980 (ΦΕΚ 705 τ.Δ'/ 
11-12-1980) απόφαση Υπ. Οικονομικών, περί έγκρισης δη¬ 
μιουργίας ζώνης παραλίας στην ως άνω θέση. 

8. Τις αριθμ. 125/90 και 367/93 γνωμοδοτήσεις του Νο¬ 
μικού Συμβούλου του ΥΠΕΧΩΔΕ και του Ν. Σ.Κ. αντίστοι¬ 
χα, σύμφωνα με τις οποίες υπό το προϊσχύσαν δίκαιο 
και καθ’ ερμηνεία των άρθρων 5 και 6 του ΑΝ2344/40, 
από τη δημοσίευση της υπουργικής απόφασης περί δη¬ 
μιουργίας παραλίας και μέχρι τη συντέλεση της απαλ/ 
σης το Δημόσιο δε δικαιούται να παρεμποδίσει τους 
ιδιοκτήτες ακινήτων που εμπίπτουν στη ζώνη παραλίας 
να προβούν σε ενέργειες εκμετάλλευσης των ακινήτων 
τους π.χ. χορήγηση οικοδομικής άδειας κ.λπ. διότι τούτο 
θα αντίκατο στην περί προστασίας της ιδιοκτησίας 
συνταγματική ρύθμιση και επιπλέον ότι για την ανάκλη¬ 
ση των απαλ/σεων αυτών εφαρμόζονται οι κοινές περί 
απαλ/σεων λόγω δημόσιας ανάγκης ή κοινής ωφέλειας 
διατάξεις και όχι αυτές περί σχεδίων πόλεων. 

9. Την αριθμ. 567/2002 γνωμοδότηση του Α’ τμ του 
ΝΣΚ, με την οποία έκανε δεκτό ότι, η διάταξη της παρ. 
3 του άρθρου 7 του Ν. 2971/01, έχει ως συνέπεια την 
απαγόρευση οποιοσδήποτε οικοδομικής ή άλλης εργα¬ 
σίας εντός της απαλ/θείσας για τη δημιουργία παραλίας 
έκτασης, οπότε οι 126/1990 και 367/1993 γνωμοδοτήσεις 
αντίθετου περιεχομένου, οι οποίες είχαν εκδοθεί υπό 
ΓΟ καθεστώς του προϊσχΰσαντος Α.Ν. 2344/40, δεν 
έχουν πλέον έδαφος εφαρμογής υπό το κράτος του 
Ν. 2971/01. 

10. Το άρθρο 11 Ν. Δ.797/71, σύμφωνα με το οποίο «2. 
θεωρείται επίσης ως αυτοδικαίως ανακληθείσα η ανα¬ 
γκαστική απαλλοτρίωσις, εφόσον εντός τριετίας από 
της κηρύξεως αυτής δεν ήθελε καθορισθεί δικαστικώς 
ή εξωδίκως ή ένεκα ταύτης προσωρινή ή οριστική απο¬ 
ζημίωση...» 

11. Την αριθμ. 374/2003 γνωμοδότηση της ολομ. του 
ΝΣΚ, σύμφωνα με την οποία ακίνητο, για το οποίο η 
επελθούσα υπό το προϊσχύσαν δίκαιο (ΑΝ 2344/40) 
απαλ/ση εκ της δημιουργίας ζώνης παραλίας είχε αυ¬ 
τοδίκαια ανακληθεί πριν από την έναρξη ισχύος του 
Ν. 2971/01, δεν καταλαμβάνεται από τη ρύθμιση του 
αρθρ. 7 παρ. 2 και 3 του τελευταίου, οπότε για την επι¬ 
βολή νέας απαλ/σης, επί της οποίας θα εφαρμόζονται 
πλέον οι περί ρυμοτομικών απαλ/σεων διατάξεις, θα 
πρέπει να γίνει εκ νέου καθορισμός ζώνης παραλίας 
(με τη διαδικασία του άρθρου 5 αυτού). Και αυτό διότι, 
εφόσον, λόγω της συνδρομής των πραγματικών προϋ¬ 
ποθέσεων, επήλθε αυτοδίκαιη ανάκληση, η (κοινή) απαλ/ 
ση θεωρείται κατά νόμο ανύπαρκτη και δε συνεπάγε¬ 
ται καμμ’ια έννομη συνέπεια σε βάρος της ιδιοκτησίας, 
αφού μετά την πάροδο της ανατρεπτικής προθεσμίας 
της παρ. 3 του άρθρ. 11 Ν.Δ. 797/71, η ανάκληση είναι 
οριστική και η απαλ/ση δεν μπορεί να διατηρηθεί, δι¬ 
ότι τούτο θα κατέτεινε σε φαλκίδευση του συνταγ¬ 
ματικούς προστατευόμενου δικαιώματος της ατομικής 
ιδιοκτησίας του καθού η απαλ/ση. Κατά την άποψη συ¬ 
νεπώς αυτή ουδεμία ασκεί σχετικώς επιρροή η έκδοση 
ή μη της προβλεπομένης από την παρ. 4 του άρθρ. 11 
Ν.Δ. 797/71 διοικητικής πράξης ή δικαστικής απόφασης 
για την τυπική άρση της αναγκαστικής απαλ/σης/ διότι 
αυτή έχει διαπιστωτικό και μόνο χαρακτήρα. 

Επομένως οι αναγκαστικές απαλ/σεις ακινήτων που 
είχαν κηρυχθεί λόγω δημιουργίας ζώνης παραλίας υπό 
το καθεστώς του ΑΝ 2344/40 και είχαν αυτοδικαίως 
ανακληθεί, κατά την έναρξη ισχύος του Ν. 2971/01, δεν 
καταλαμβάνονται από τη ρύθμιση της παρ. 3 του άρθρ. 
7 αυτού και συνεπώς τα σχετικά εμπράγματα δικαι¬ 
ώματα επί των ακινήτων αυτών δεν υπόκεινται στις 
νομικές δεσμεύσεις που ισχύουν για τις απαλ/σεις λόγω 
ρυμοτομίας. 

12. Την αριθμ. 6125/30-01-2004 εγκ. 9 του ΥΠΕΧΩΔΕ, 
με την οποία έγιναν αποδεκτές οι 567/02 και 374/03 
γνωμοδοτήσεις του ΝΣΚ καθώς και την αριθμ. 5468/ 
03-02-2009 διευκρινιστική αυτής, σύμφωνα με την οποία 
και σε συνδυασμό με την παρ. 1 του άρθρου 8 του Ν. 2971/ 
01, εάν είχε προηγηθεί καθορισμός παραλίας υπό το 
καθεστώς του Α.Ν. 2344/40 χωρίς να συντελεστεί 
εμπρόθεσμα η απαλ/ση αυτή, με αποτέλεσμα να θεω¬ 
ρείται αυτοδικαίως ανακληθείσα, πρέπει να ζητείται ο 
καθορισμός της παραλίας για την οικοδομησιμότητα 
ακινήτων που εμπίπτουν στη ζώνη των 100 μ. από την 
ακτογραμμή. 

13. Το γεγονός ότι οι απαλ/σεις, που κηρύχθηκαν με 
τις αριθμ. Π. 7553/618/13-11-1980 (ΦΕΚ 32 τ.Δ/27-01-1981) 
και Π. 4851/413/03-11-1980 (ΦΕΚ 705 τ.Δ’/11-12-1980) υπουρ¬ 
γικές αποφάσεις, για τη δημιουργία ζώνης παραλίας, 
θεωρούνται αυτοδίκαια ανακληθείσες, επειδή από τη 
δημοσίευση αυτών και πριν την έναρξη ισχύος του 
Ν. 2971/01, έχει παρέλθει άπρακτη η τριετής προθεσμία 
του άρθρου 11 του Ν. 797/71, χωρίς να καθορισθεί δικα¬ 
στικά ή εξώδικα η προσωρινή ή οριστική αποζημίωση. 


14. Το γεγονός ότι στην εξεταζόμενη περιοχή επήλθαν 
εδαφικές μεταβολές συνεπεία κατασκευής τεχνικών 
έργων, πρόσχωσης της θάλασσας και διάβρωσης της 
ακτής, με αποτέλεσμα να απαιτείται και επανακαθο¬ 
ρισμός των ορίων του αιγιαλού, λαμβανομένου υπόψη 
ότι αυτός σήμερα δεν ανταποκρίνεται στην πραγματική 
του κατάσταση. 

Στην περίπτωση αυτή εφαρμογή έχει το αριθμ. 931/ 
30-05-2005 έγγραφο του γραφείου Νομικού Συμβούλου 
Υπ. Οικονομίας και Οικ/κών του ΝΣΚ, σύμφωνα με το 
οποίο η παρ. 9 του άρθρου 5 του Ν. 2971/01, εκτός από 
τις περιπτώσεις εσφαλμένου καθορισμού, μπορεί να 
εφαρμοστεί και στις περιπτώσεις που έχουν επέλθει 
εδαφικές μεταβολές συνεπεία τεχνικών έργων, πρό¬ 
σχωσης ή διάβρωσης. 

Σύμφωνα με τις διατάξεις της παρ. 9 του άρθρου 5 
του Ν. 2971/01, η διαδικασία για τον επανακαθορισμό 
μπόρα να κινηθεί και αυτεπαγγέλτως. 

15. Την από επιτόπιο μετάβαση των μελών της Επιτρο¬ 
πής κατά την 18-03-09, μετά την αριθμ. Φ93/11/16-03-09 
πρόσκληση του Προέδρου της, σχηματισθείσα αντίληψη 
για το πλάτος της βρέχόμενης ζώνης της ξηρός και 
άλλα συναφή στοιχεία που προβλέπονται από το άρθρο 
9 του Ν. 2971/2001 και ειδικότερα: 

α) τη γεωμορφολογία του εδάφους: 

ί. η μορφολογία της ακτής της εξεταζόμενης περιοχής 
διακρίνεται σε δύο κατηγορίες: ανατολικό και δυτικό η 
ακτή παρουσιάζει μικρή κλίση με υψόμετρα αυχένα 0,12 
έως 1,5 μ., με σύσταση αμμώδη και με παρεμβολές από 
χολικές, η διαμόρφωση των οποίων είναι αποτέλεσμα 
του θαλάσσιου κυματισμού που διαβρώνει τον πυθμένα 
της θάλασσας μεταφέροντας και αποθέτοντας τα υλικά 
αυτά κατά μήκος της ακτής. Στο ενδιάμεσο τμήμα η 
ακτή συνίσταται από βραχώδη πρανή με κατακόρυφες 
κλίσεις και ύψη στέψης που κυμαίνονται από 2,00 έως 
4,00 μ. και διακρίνεται από έλλειψη ή πολύ περιορισμένη 
ανάπτυξη αιγιαλού, που οφείλεται κυρίως σε θαλάσσια 
διάβρωση. Το εύρος της αμμώδους ακτής, κυμαίνεται 
από 1,50μ. (κυρίως στα βραχώδη πρανή) και έως 25,0 
μέτρα (που έχει συσσωρευτεί στο ανατολικό πέρας της 
ακτής παρά του προβλήτα παρακείμενης ξενοδοχειακής 
μονάδας). Το πλάτος του αιγιαλού μαώνεται περαιτέρω 
σε διαστήματα έντονης πλήμμης. 

ϋ. η μορφολογία των συνεχόμενων της ακτής εκτά¬ 
σεων είναι πεδινές με ομαλές κλίσεις, στο ανατολικό 
και δυτικό τμήμα της εξεταζόμενης περιοχής και με 
μεγαλύτερες κλίσεις στο κέντρο, με έδαφος γαιώδες, 
διέπεται από τις εκτός σχεδίου πολεοδομικές διατάξεις 
στο δυτικό τμήμα (πιν. 1, 2 και τμήμα πιν. 3 έως σημ. 15 δ) 
και στο υπόλοιπο από τις εντός ορίων οικισμού πολε¬ 
οδομικές διατάξεις (τμ. πιν. 3, 4, 5, 6). Η περιοχή είναι 
δομημένη (ξενοδοχειακές μονάδες, εξοχικές κατοικίες) 
και η χρήση της είναι κυρίως τουριστική, Β’ κατοικίας 
και δευτερευόντως γεωργική. 

ίϋ. Το φυσικό όριο βλάστησης συνίσταται από χαμη¬ 
λή ποώδη και θαμνώδη φυσική βλάστηση (αγριόχορτα, 
σχίνα κ,λπ.) και δενδρώδη βλάστηση (σποραδικά πεύκα, 
ευκάλυπτοι, κ.λπ.). 

β) το γεγονός ότι στην περιοχή δεν εντοπίστηκαν 
παράκτιοι φυσικοί πόροι. 

γ) το γεγονός ότι όπως προκύπτει από τα ανεμολο- 
γικά στοιχεία της ΕΜΥ, που αποτελούν μέσες μηνιαίες 
τιμές συχνότητας εμφάνισης ανέμου ανά διεύθυνση και 
ένταση για την περίοδο από το έτος 1974 έως και 1994 

για το σταθμό της Χαλκίδας που Βρίσκεται πλησίον 
της περιοχής μελέτης, οι κύριες δ/νσεις ανέμου που 
προσβάλλουν την υπό εξέταση περιοχή είναι η Δυτι¬ 
κή, Νοτιοδυτική, Νότια και Νοτιανατολική, με μέγιστη 
ένταση 7 Βί., πλην όμως η ύπαρξη του προβλήτα του 
παρακείμενου ξενοδοχειακού συγκροτήματος περιόριζα 
σημαντικά τα αναπτύγματα του Α.-Ν. Α. τομέα. Η πε¬ 
ριοχή εμφανίζεται προστατευμένη ιδιαίτερα από τους 
έντονους ανέμους του βόρειου τομέα ενώ οι μέγιστες 
εντάσεις ανέμου για τις νότιες διευθύνσας εμφανίζονται 
για μικρά χρονικά διαστήματα. 

Η παλίρροια στην περιοχή χαρακτηρίζεται από ημε¬ 
ρήσιες διακυμάνσεις, που είναι περισσότερο αισθητές 
κατά τη διάρκεια των συζυγιών, λόγω όμως άμεσης 
γειτνίασής της με τον πορθμό του Ευρίπου το παλιρ- 
ροϊκό εύρος αναμένεται αυξημένο σε σχέση με άλλες 
περιοχές. 

δ) η μορφολογία του πυθμένα είναι αμμώδης με ήπιες 
κλίσεις και μικρά βάθη, με τμήματα καλυμμένα με φύκια, 
σημαντικές ποσότητες των οποίων εναποτίθενται στον 
αιγιαλό περιοδικά με τη δράση των κυματισμών, κυρίως 
στο ανατολικό τμήμα του αιγιαλού. Ένα ιδιαίτερο χα¬ 
ρακτηριστικό της λιθολογικής σύστασης είναι η ύπαρξη 
πλακών που εκτείνονται σε επιμήκας λωρίδες προς την 
ίσαλο μεταξύ των κορυφών 26 έως 30 του αιγιαλού. 

ε) το γεγονός ότι τα αναπτύγματα πελάγους είναι 
ιδιαίτερα περιορισμένα, λόγω της κλειστής μορφολο¬ 
γίας του Ευβοϊκού κόλπου αλλά και του παρακείμενου 
προβλήτα στα Ανατολικά καθώς και της επίδρασης των 
ανέμων, ώστε τα τελικά ύφη κυμάτων που προκύπτουν 
να είναι μικρά και επομένως η ακτή μελέτης να υφίστα- 
ται τη δράση ήπιας κυματικής ενέργειας. 

στ) την ύπαρξη τεχνικών έργων στην περιοχή, που 
υφίστανται αυθαίρετα και συνίστανταί: 

ί. στα ανατολικά από μεγάλων διαστάσεων λιμενικό 
έργο (δύο λιμενοβραχίονες), που έχει κατασκευαστεί 
έμπροσθεν παρακείμενης ξενοδοχειακής μονάδας, που 
έχει δημιουργήσει ακτομηχανικά προβλήματα στην ακτή 
εκατέρωθεν αυτού, με συσσώρευση άμμου στο δυτικό 
προβλήτα προς ανατολάς της εξεταζόμενης περιοχής 
και διάβρωση της ακτής δυτικότερα προς το κέντρο 
της περιοχής μελέτης. 

Στην προκειμένη περίπτωση και επειδή το έργο εί¬ 
ναι παράνομο κατ’ εφαρμογή του άρθρου 4 της κ.υ.α. 
1089532πε/8205πε/Β0010/20-04-05 δε λαμβάνεται υπόψη 
και δεν επανακαθορίζεται η οριογραμμή του αιγιαλού 
στο τμήμα όπου έχει διενεργηθεί πρόσχωση ενώ επα¬ 
νακαθορίζεται η οριογραμμή του αιγιαλού στο τμήμα 
που έχει υποστεί διάβρωση, ώστε να ανταποκρίνεται 
σήμερα στην πραγματική του κατάσταση. 

ϋ. προβλήτα με φερτά υλικά μεταξύ των κορυφών 2 
και 3 του αιγιαλού. 

μι. προβλήτα από σκυρόδεμα μεταξύ των κορυφών 6 
και 7 του αιγιαλού. 

ιν. κλίμακες προσπέλασης στην ακτή και τοιχεία αντι¬ 
στήριξης. 

ζ) την ύπαρξη εγκεκριμένων χωροταξικών κατευθύν¬ 
σεων και χρήσεων γης που επηρεάζουν την παράκτια 
ζώνη και αδικότερα την αριθμ. 7775/ΕΠΑ1391/08-10-1987 
(ΦΕΚ1254Δ731-12-1987) απόφαση Νομάρχη Εύβοιας, περί 
καθορισμού ορίων, όρων και περιορισμών δόμησης και 
κατηγοριοποίηση του οικισμού Μαλακώντα του Δή¬ 
μου Ερέτριας του νομού Εύβοιας, που εκδόθηκε κατ’ 


εφαρμογή των διατάξεων του από 24-04-85 Π.Δ. (ΦΕΚ 
181 Δ703-05-85), όπως τροποποιήθηκε με τις αριθμ. 
5774/ΕΠΑ987/29-07-1988 (ΦΕΚ611 Δ’/88), 328/10-01-1992 
(ΦΕΚ233 Δ/92) και 2876/29-03-1993 (ΦΕΚ384 Δ’/93) απο¬ 
φάσεις Νομάρχη Εύβοιας. Η εντός ορίων οικισμού εξε¬ 
ταζόμενη περιοχή αποτελεί το τμήμα Η' του οικισμού 
Μαλακώντα. 

η) το γεγονός ότι στην περιοχή δεν υφίσταται κτη¬ 
ματολόγιο. 

θ) τη μη ύπαρξη ευπαθών οικοσυστημάτων και προ- 
στατευόμενων περιοχών. 

ι) τη μη ύπαρξη καταγεγραμμένων δημοσίων κτημάτων 
που βρίσκονται σε άμεση γειτνίαση με την παράκτια 
ζώνη. 

16- Την αριθμ. 33586/23-09-1969 απόφαση Νομάρχη 
Εύβοιας με την οποία επικυρώθηκε η οριογραμμή του 
χειμερίου κύματος στη θέση Μαλακώντα, Ερέτριας επί 
ιδιοκτησίας Α.Ε. ΕΡΕΤΡΙΑ ΒΕΑΟΗ ΗΟΤΕί. ΒυΝΘΑΙ_0\Λ/3, 
σε όμορη προς ανατολάς περιοχή της εξεταζόμενης, 
καθώς και το διάγραμμα που τη συνόδευα, βάσει του 
οποίου έγινε η συναρμογή των κορυφών αιγιαλού-πα- 
ραλίας (κορυφές 32, 321). 

17. Την αριθμ. 13616/81/13-04-82 απόφαση Νομάρχη 
Εύβοιας με την οποία επικυρώθηκαν τα όρια αιγιαλού- 
παραλίας σε όμορη προς δυσμάς περιοχή της εξετα¬ 
ζόμενης, καθώς και το διάγραμμα που τη συνόδευα, 
βάσει του οποίου έγινε η απαιτούμενη συναρμογή των 
κορυφών αιγιαλού-παραλίας (κορυφές Ι,Τ). 

18. Για τον καθορισμό της οριογραμμής παραλίας η 
Επιτροπή αφού έλαβε υπόψη τις διατάξεις των άρθρων 
1 (παρ. 2), 2 (παρ. 3) και 7 (παρ. 1 και 5) του Ν. 2971/01 και 
συνεκτιμώντας τα δεδομένα, ότι δηλαδή πρόκειται για 
τουριστική περιοχή με μεγάλες ξενοδοχειακές μονάδες 
και παραθεριστικές κατοικίες, που διέπεται στο δυτικό 
τμήμα από τις εκτός σχεδίου πολεοδομικές διατάξεις, 
χωρίς παραλιακή οδό και στο ανατολικό τμήμα από 
τις εντός ορίων οικισμού πολεοδομικές διατάξεις, με 
παραλιακή οδό μικρού μήκους προτείνει τη δημιουργία 
ζώνης παραλίας πλάτους δεκαπέντε (15) μέτρων, που 
θεωρείται απαραίτητη για την εξυπηρέτηση της επι¬ 
κοινωνίας ξηράς-θάλασσας και αντίστροφα καθώς και 
για την εξυπηρέτηση άλλων κοινωφελών σκοπών (έργα 
υποδομής και ανάπλασης, εξασφάλιση κ.χ. κ.λπ.). Στο 
εντός ορίων οικισμού τμήμα, η οριογραμμή παραλίας 
δεν υπερβαίνει τη διαμορφωμένη γραμμή δόμησης. 

Ύστερα από τα παραπάνω η Επιτροπή, αποφασίζει: 

1) Επανακαθορίζει επί του παραπάνω τοπογραφικού 
διαγράμματος: 

α. Την οριογραμμή του αιγιαλού με κόκκινη συνεχή 
πολυγωνική γραμμή 1, 2..., 31, 32, της οποίας οι κορυφές 
εξασφαλίζονται με συντεταγμένες εξαρτημένες από 
το κρατικό τριγωνομετρικό δίκτυο σε Εγκάρσια Μερ- 
κατορική Προβολή στο Ελληνικό Γεωδαιτικό Σύστημα 
Αναφοράς 1987 (ΕΓΣΑ ’87). 

β. Την οριογραμμή της παραλίας με κίτρινη συνεχή 
πολυγωνική γραμμή ΐ, 2.3ΐ, 32, της οποίας οι κορυ¬ 

φές εξασφαλίζονται με συντεταγμένες από το κρατι¬ 
κό τριγωνομετρικό δίκτυο σε Εγκάρσια Μερκατορική 
Προβολή στο Ελληνικό Γεωδαιτικό Σύστημα Αναφοράς 
1987 (ΕΓΣΑ ’87). 

Η οριογραμμή παραλίας καθορίζεται κατά τρόπο που 
να απέχει σταθερή απόσταση δεκαπέντε (15) μέτρων 
από την οριογραμμή του αιγιαλού, για να εξυπηρετη¬ 
θούν οι σκοποί της παρ.2 του άρθρου 1, της παρ. 3 του 
άρθρου 2 και της παρ. 1 του άρθρου 7 του Ν. 2971/01. 

2) Αποφαίνεται ότι δεν υπάρχει παλαιός αιγιαλός. 

3) Υπάρχουν σιη ζώνη παραλίας κατασκευές (περι¬ 
φράξεις, κλίμακες, βοηθητικά κτίσματα, τμήμα πισίνας 
διαμορφώσεις κ,λπ.) που δεν εξαιρούνται. 

4) Την ακύρωση της αριθμ. 6444/22-04-1980 (ΦΕΚ 303 
τ.Δ’/15-05-1980) απόφασης Νομάρχη Εύβοιας και της 
αριθμ. 15286/22-09-1980 διορθωτική αυτής, με την οποία 
επικυρώθηκε η από 15-02-1980'Εκθεση της αρμόδιας Επι¬ 
τροπής και το από Απρίλιο 1979 τοπογραφικό διάγραμ¬ 
μα, περί καθορισμού για πρώτη φορά της οριογραμμής 
χειμερίου κύματος στη θέση Μαλακώντα, Ερέτριας επί 
ιδιοκτησίας Χρ. Παπασπυρίδη και Σάββα Κουρούκλη, 
το οποίο με την παρούσα επανακαθορίζεται με την 
οριογραμμή αιγιαλού με στοιχεία 1 έως 22. 

5) Την εν μέρει ακύρωση της αριθμ. 15543/5-10-1979 
(ΦΕΚ 656/τ.Δ’/17-11 -1979) απόφασης Νομάρχη Εύβοιας 


και της αριθμ. 3369/20-03-1980 (ΦΕΚ 233/τ.Δ’/17-4-1980) 
διορθωτική αυτής, με την οποία επικυρώθηκε η από 
25-8-1979 Έκθεση της αρμόδιας Επιτροπής και το από 
Μάρτιο 1979 τοπογραφικό διάγραμμα, περί καθορισμού 
για πρώτη φορά της οριογραμμής χειμερίου κύματος 
στη θέση Μαλακώντα, Ερέτριας επί ιδιοκτησίας Καβα- 
Θά-Μενεξελή και μόνο ως προς το τμήμα 1 έως 8 της 
οριογραμμής του χειμερίου κύματος που επικυρώθηκε 
με αυτήν, το οποίο με την παρούσα επανακαθορίζεται 
με την οριογραμμή αιγιαλού με στοιχεία 22 έως 32. 

Η Επιτροπή 
ΓΙΑΝΝΗΣ ΛΙΑΣΚΟΣ 
ΑΘΗΝΑ ΜΠΟΥΡΙΚΑ 
ΔΗΜΗΤΡΙΟΣ ΣΤΟΥΠΑΣ 
ΚΩΣΤΑΣ ΚΕΡΑΤΣΑΣ 

